ભટિંડા (પંજાબ): નોકરી ન મળવા પર બેરોજગાર આઇટીઆઇ ડિપ્લોમા હોલ્ડર નશો કરવા લાગ્યો. ડ્રગનો નશો કરવાની સાથે યુવક નશો વેચવા પણ લાગ્યો. આ યુવક રવિવારે પ્રતાપનગર ગલી નંબર-20ની પાસે ખાલી પ્લોટમાં નશાના ઓવરડોઝના કારણે બેભાન હાલતમાં મળ્યો. આસપાસના લોકોએ પોલીસને જાણ કરી. યુવકના એક હાથમાં સીરિંજ પકડેલી હતી અને પીઠ પર બેગ લટકાવેલું હતું. સહારા જનસેવાના વર્કર્સે તેને સરકારી હોસ્પિટલમાં દાખલ કર્યો. ત્યાં ડોક્ટરોએ તેની હાલત ખતરાની બહાર જણાવી છે. તેના બેગમાંથી નશાની દવાની શીશીઓ અને ગોળીઓ મળી છે. પોલીસે આ નશાના સામાનને જપ્ત કરીને તપાસ શરૂ કરી દીધી છે.